ՏԵՂԵԿԱՆՔ ՀԻՄՆԱՎՈՐՈՒՄ

ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Համայնքի 2022թ. բյուջեն մշակվել է` հաշվի առնելով նախորդ հինգ տարիների վերլուծությունը և փորձը, ինչպես նաև բազմաթիվ ծրագրեր, որոնք պլանավորված են եղել 2017-2021 թվականների ընթացքում: Ծրագրերը կատարվել են մասնակի և ոչ ամբողջությամբ, այդ իսկ պատճառով կազմվող 2022-2026թթ. հնգամյա զարգացման ծրագրի և 2022թ-ի տարեկան աշխատանքային պլանի շրջանակներում՝ 2022 թվականի բյուջեում նախատեսվում է կատարել նախկինում կիսատ մնացած ծրագրերի իրականացումը:

 Առաջնորդվել ենք «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետով և «Հայաստանի Հանրապետության բյուջետային համակարգի մասին» օրենքի 32-րդ հոդվածով, 33-րդ հոդվածի 3-րդ մասով, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:

Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհարաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումներն իրականցվում են յուրաքանչյուր մասի համար առանձին: Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին երեք տարիների ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համայնքի մեջ մտնող բնակավայրերի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը:

Մեղրի համայնքի 2022 թվականի բյուջեի նախագծում (այսուհետ՝ նախագիծ) եկամուտների գումարը ծրագրվել է 886,095,298 դրամ, ծախսերի գումարը՝ **965,027,813** դրամ, դեֆիցիտը (պակասուրդը)` **78,932,515** դրամ:

1. Բյուջեի եկամուտների կանխատեսում

Մեղրի համայնքի 2022 թվականի բյուջեի վարչական մասի կանխատեսված եկամուտների ընդհանուր գումարը ծրագրվել է 740,674,614 դրամ, գերազանցելով նախորդ տարվա պլանավորված բյուջեն 4.8%-ով կամ 33,980,414 դրամով:

Նախագծով նախատեսված եկամուտների ընդհանուր ծավալում սեփական եկամուտները կազմում են 331,820,214 դրամ՝ 2021 թվականի հաստատված 285,950,000 դրամի դիմաց, գերազանցելով նախորդ տարվա ցուցանիշը 16%-ով:

Նախատեսված եկամուտների հիմնավորումը և համեմատական վերլուծությունն առավել հստակ կլինի դրանք առանձին եկամտատեսակների տեսքով ներկայացման պարագայում:

Մասնավորապես.

1) Հարկեր և տուրքեր.

Հարկային եկամուտները ծրագրվել են 136,133,214 դրամի չափով և 2021 թվականի հաստատված ցուցանիշից 39,053,214 դրամ կամ 40.2%-ով ավել: 2022 թվականի հարկային եկամուտները ծրագրվել են հաշվի առնելով առկա ապառքները և 2021 թվականի հաշվարկային ցուցանիշները:

Տեղական տուրքերը ծրագրվել են 11,987,000 դրամի չափով, որը 2021 թվականի հաստատված ցուցանիշից պակաս է 383,000 դրամով:

Պետական տուրքերը ծրագրվել են 3,600,000 դրամի չափով, որը 2021 թվականի հաստատված ցուցանիշից ավել է 300,000 դրամով:

2) Պաշտոնական դրամաշնորհներ.

Հիմք ընդունելով Հայաստանի Հանրապետության 2022 թվականի պետական բյուջեի նախագծով նախատեսված ցուցանիշերը` Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիան ծրագրվել է 367,805,000 դրամ՝ նախորդ տարվա համեմատ նվազել է 5,863,900 դրամով, պետական բյուջեից տրամադրվող նպատակային հատկացումները (սուբվենցիաներ) պլանավորվել են 3,050,400 դրամի չափով:

3) Այլ եկամուտներ.

2022 թվականի բյուջեով այլ եկամուտները նախատեսվել են 218,099,000 դրամ՝ նախորդ տարվա հաստատված 214,674,300 դրամի դիմաց: Այլ եկամուտներն իրենց մեջ ներառում են հողի գույքի վարձակալությունից եկամուտները, վարչական գանձումները (նախադպրոցական,մարզամշակույթային և արտադպրոցական կազմակերպություններում համայնքի կողմից մատուցվող ծառայությունների դիմաց փոխհատուցման գումարներ), աղբահանության վճարները, տեղական վճարները, տույժեր, տուգանքները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները և այլ ելամուտներ:

Մեղրի համայնքի 2022 թվականի բյուջեի ֆոնդային մասի կանխատեսված եկամուտների ընդհանուր գումարը ծրագրվել է 165,420,684 դրամ:

Ֆոնդային մասի տարեսկզբի ազատ մնացորդը կազմում է **78,932,515** ՀՀ դրամ:

2. Բյուջեի ծախսերի կանխատեսում

 Մեղրի համայնքի 2022 թվականի բյուջեի նախագծով ծախսերի ծավալը ծրագրվել է 965,028,313 դրամի չափով: Ծախսերի ամբողջ ծավալի շուրջ 76.75%-ը կամ 740,674,614 դրամը բաժին է ընկնում ընթացիկ ծախսերին (վարչական բյուջե), **224,353,199** դրամը՝ ոչ ֆինանսական ակտիվների գծով ծախսերին (ֆոնդային բյուջե), իսկ ոչ ֆինանսական ակտիվների իրացումից մուտքերի գումարը կազմում է 20,000,000 դրամ: Նախագծով առաջարկվող բյուջետային ծախսերում 16.8%-ը բաժին է ընկել <<Ընդհանուր բնույթի հանրային ծառայություններ>> ոլորտին, 4.8%-ը՝ <<Տնտեսական հարաբերություններ>> ոլորտին, 14.7%-ը՝ <<Շրջակա միջավայրի պաշտպանություն>> ոլորտին, 7.5%-ը՝ <<Բնակարանային շինարարություն և կոմունալ ծառայություն>> ոլորտին, 21.5%-ը՝ <<Հանգիստ, մշակույթ և կրոն>> ոլորտին, 29.1%-ը՝ <<Կրթություն>> ոլորտին, 0.6%-ը <<Սոցիալական պաշտպանություն>> ծրագրին, 4.8 %-ը՝ <<Հիմնական բաժիններին չդասվող պահուստային ֆոնդեր>> ոլորտին,0,2%-ը՝<Հասարակական կարգ,անվտանգություն և դատական գործունեություն> ոլորտին: Պահուստային ֆոնդը նախատեսվել է վարչական բյուջեի եկամուտների 6.26%-ի չափով՝ ապահովելով <<Հայաստանի Հանրապետության բյուջետային համակարգի մասին>> օրենքի 29-րդ հոդվածի պահանջները:

ՀԱՄԱՅՆՔԻ ՂԵԿԱՎԱՐ՝ ԲԱԳՐԱՏ ԶԱՔԱՐՅԱՆ

ՏԵՂԵԿԱՆՔ

ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ

ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ

«ՀՀ Սյունիքի մարզի Մեղրի համայնքի 2022 թվականի բյուջեն հաստատելու մասին» Մեղրի համայնքի ավագանու որոշման նախագծի ընդունմամբ այլ իրավական ակտեր ընդունելու անհրաժեշտություն չկա:

ՀԱՄԱՅՆՔԻ ՂԵԿԱՎԱՐ՝ ԲԱԳՐԱՏ ԶԱՔԱՐՅԱՆ